Žiežmojus

Žiežmojus – upė vidurio Lietuvoje; Linkavos (Nevėžio baseinas) dešinysis intakas. Prasideda Panevėžio rajone, Ramygalos seniūnijoje, 1 km į vakarus nuo Žižmių kaimo, Pauslajo miške. Šiuo mišku teka į vakarus, pro Ukmergės rajoną, toliau – laukais pro Kėdainių rajoną. Įteka į Linkavą 30,2 km nuo jos žiočių,https://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf į vakarus nuo Anciškio.

Aukštupio vaga ištiesinta. Ties Pauslaju įrengtas nedidelis tvenkinėlis.

Prie Žiežmojaus įsikūrę Dvariškių II, Ramygolkos, Pauslajo kaimai.

Spėjama, kad upėvardis kilęs nuo žodžio žiežti („urgzti, niurnėti, pykti“; plg. dar žiežara, žiežmara „ragana, pikčiurna“).

 Šaltiniai 

Kategorija:Kėdainių rajono upės
Kategorija:Ukmergės rajono upės
Kategorija:Panevėžio rajono upės